Reforma zgjedhore, nevojë urgjente për ligjvënësit shqiptarë
Deputetët Topi dhe Malaj komentojnë për zgjedhjen e presidentit dhe reformën zgjedhore
Parlamenti shqiptar ka filluar përgatitjet për të ringritur komisionin dypalësh pozitë-opozitë të reformës zgjedhore. Procesi është ngadalësuar për shkak të zhvillimeve në Partinë Socialiste të opozitës, sepse kryetari i grupit parlamentar socialist, Pandeli Majko dha dorëheqjen nga të gjitha detyrat partiake. Homologu i tij, kryetari i grupit parlamentar të Partisë Demokratike, Bamir Topi, thotë se maxhoranca është në pritje që opozita zgjedhë një kryetar të ri grupi, dhe përfaqësuesit e vet zyrtarë që do të përfshihen në komisionin dypalësh. Ndërsa Arben Malaj, deputeti njohur i Partisë Socialiste, thotë se reforma zgjedhore është e detyrueshme për të gjithë. " - tha zoti Malaj. Nga ana tjetër, zoti Topi i PD është optimist, se komisioni i ri për reformën zgjedhore nuk do të ndjekë rrugën e dështimeve të komisioneve pararendëse. tha zoti Topi. Por zoti Malaj i PS thotë skeptik se situata po mbingarkohet prej komenteve kontradiktore për zgjedhje të parakohëshme dhe mbarimi i afatit për zgjedhjen e presidentit të vendit. " tha zoti Malaj. Ndërkaq, zoti Topi është shpallur zyrtarisht nga PD si kandidat për postin e presidentit. Ai thotë se reforma zgjedhore ka më shumë përparësi në axhendën poltike të vendit. Zoti Topi mendon se kandidatët për president duhet të shpalosin detyrimisht në publik platformat e tyre politike. "Shpallja e platformave është e detyrueshme, por gjithmonë dhe cdo gjë është në funksion të kohës. Besoj që në axhendë janë së pari reforma zgjedhore dhe zgjedhja e presidentit" - tha zoti Topi. Ndërsa deputeti socialist, Arben Malaj, mendon se presidentin duhet ta propozojë opozita, sipas shembullit të presidentit konsensual. "Ne do të shpresonim shumë që përvoja e krijuar me rastin e presidentit Moisiu të veprojë si një rregull në politikën shqiptare; pra palët të gjejnë zgjidhje për kandidatura të përzgjedhura dhe konsensuale. Besoj që opozita tërësisht e unifikuar, në debatet e brendshme në PS apo në koalicionin e majtë, të lodhet në debatin për emrin konkret, të cilin ne do ta paraqisim si obsion të zgjedhjes së presidentit dhe largimit të krizës për presidentin në politikën shqiptare" - tha zoti Malaj. Por kandidati i PD për president, Bamir Topi, thotë se ende nuk po ndodh një fushatë për zgjedhjen e presidentit, dhe se ai është i gatshëm që të mbrojë pikëpamjet e veta në cfarëdo rrethane konkurrence që do të krijohet. "Unë mendoj që nuk jemi në momentin e një fushate. Une nuk jam prononcuar asnjëherë për asnjë cështje sepse është vetëm kandidim dhe një lancim zyrtar i maxhorancës. Sipas situatave që do të krijohen në vazhdim, atëherë do të lindë nevoja për të dhënë prononcime më të thelluara për këtë cështje" - tha zoti Topi. Këtë viti është hera e parë që përgatitjet për reformën zgjedhore fillojnë shumë herët, është hera e parë që shpallen disa kandidatë për postin e presidentit, dhe është po ashtu hera e parë që opozita po shqyrton mundësinë e provokimit të një krize parlamentare në castin e zgjedhjes së presidentit, për të pretenduar zgjedhje të parakohshme pas bllokimit të parlamentit.